I kølvandet på sammenlægning af to folkeskoler i Frederikshavn har en gruppe forældre etableret en ny privatskole i byen, og skolen har nu fundet lokaler. Det skriver Kanal Frederikshavn.

Privatskolen FRI flytter ind i Aktivitellet i Frederikshavn, som har stået tomt i gennem længere tid. Aktivitellet har tidligere været brugt som flygtningecenter. - Der er i disse bygninger store og mange muligheder og kvadratmeter til den færdige udbygget skole og ikke mindst en hal med uanede muligheder for bl.a. forskellige idrætsaktiviteter, skriver Gitte Melina Møller på facebook. Ifølge Kanal Frederikshavn skal skolen være en to-sporet skole med elever fra 0. til 9. klasse - max. 20 elever pr klasse - med udbygning af vuggestue og børnehave. Opstart vil blive sommeren 2012 med 0.-5. klasse og fra 2013 udvides med 6.-9. klasse.